stanford-oval/wikipedia huggingface dataset:
แบรด พิตต์
ชีวิตส่วนตัว

ตั้งแต่ปลายทศวรรษ 1980 ถึงต้นทศวรรษ 1990 พิตต์คบหากับนักแสดงร่วมของเขาหลายคน ซึ่งรวมถึงรอบิน กิฟเวนส์ (เฮดออฟเดอะคลาส), จิล เชลัน (จิตสยอง หลอนซ่อนตาย) และจูเลียต ลูวิส (เทพบุตรคนเดือด และ ฆาลิฟอร์เนีย) หลังจากนั้น พิตต์ยังสานสัมพันธ์และหมั้นกับกวินเน็ธ พัลโทรว์ นักแสดงร่วมจากเรื่อง เซเว่น เจ็ดข้อต้องฆ่า ซึ่งทั้งคู่คบหากันตั้งแต่ ค.ศ. 1994 ถึง 1997
ใน ค.ศ. 1998 พิตต์ได้พบกับเจนนิเฟอร์ อนิสตัน จากซีรีส์เรื่อง เฟรนส์ ทั้งคู่สมรสกันเมื่อวันที่ 29 กรกฎาคม ค.ศ. 2000 ในพิธีส่วนตัวที่แมลิบู ในเดือนมกราคม ค.ศ. 2005 พิตต์และอนิสตันประกาศว่าพวกเขาตัดสินใจแยกทางกัน สองเดือนต่อมาอนิสตันฟ้องหย่าโดยเธอกล่าวถึงความแตกต่างของทั้งคู่ที่เข้ากันไม่ได้ แม้จะมีรายงานจากสื่อว่าพิตต์และอนิสตันมีความสัมพันธ์ที่รุนแรง พิตต์กล่าวระหว่างการให้สัมภาษณ์เมื่อเดือนกุมภาพันธ์ ค.ศ. 2009 ว่าเขาและอนิสตัน "เป็นห่วงซึ่งกันและกัน" และเสริมว่าทั้งคู่เป็นส่วนสำคัญในชีวิตของกันและกัน
ระหว่างการฟ้องหย่าของพิตต์ ความสัมพันธ์ของเขากับแอนเจลีนา โจลี  นักแสดงร่วมจากเรื่อง นายและนางคู่พิฆาต ดึงดูดความสนใจของสื่อมวลชน  โจลีและพิตต์ระบุว่าพวกเขาตกหลุมรักกันในกองถ่าย และเขายืนยันว่าไม่มีการนอกใจอนิสตันในระหว่างที่ทั้งคู่คบกันแน่นอน ในเดือนเมษายน ค.ศ. 2005 หนึ่งเดือนหลังจากที่อนิสตันฟ้องหย่า ปาปารัสซีได้ถ่ายภาพของพิตต์ โจลีและแมดด็อกซ์ลูกชายของเธอที่ชายหาดในประเทศเคนยา โดยสื่อต่างตีความภาพว่าเป็นหลักฐานความสัมพันธ์ระหว่างพิตต์และโจลี ตลอด ค.ศ. 2005 ทั้งสองได้พบเจอกันบ่อยมากขึ้น จนทำให้สื่อบันเทิงต่างขนานนามทั้งคู่ว่า "แบรนเจลีนา" เมื่อวันที่ 11 มกราคม ค.ศ. 2006 โจลียืนยันกับนิตยสาร พีเพิล ว่าเธอตั้งครรภ์กับพิตต์ และยอมรับความสัมพันธ์ของทั้งคู่เป็นครั้งแรก พิตต์และโจลีประกาศการหมั้นในเดือนเมษายน ค.ศ. 2012 หลังจากคบหากันได้ 7 ปี ทั้งคู่สมรสกันในวันที่ 23 สิงหาคม ค.ศ. 2014 ในพิธีส่วนตัวที่ประเทศฝรั่งเศส เมื่อวันที่ 19 กันยายน ค.ศ. 2016 โจลีฟ้องหย่าพิตต์โดยกล่าวถึงความแตกต่างที่เข้ากันไม่ได้
แหล่งข้อมูลอื่น

แบรด พิตต์ ที่เว็บไซต์ Curlie
แบรด พิตต์ ที่อินเทอร์เน็ตมูวีเดตาเบส
| ด ค กรางวัลออสการ์ สาขานักแสดงสมทบชายยอดเยี่ยม |
| --- | --- |
1936–1940:  วอลเตอร์ เบรนแนน (1936)  โจเซฟ ไชลด์เคราท์ (1937)  วอลเตอร์ เบรนแนน (1938)  ทอมัส มิตเชลล์ (1939)  วอลเตอร์ เบรนแนน (1940) 
1941-1960:  ดอนัลด์ คริสป์ (1941)  แวน เฮฟลิน (1942)  ชาลส์ โคเบิร์น (1943)  แบร์รี ฟิตซ์เจอรัลด์ (1944)  เจมส์ ดันน์ (1945)  แฮโรลด์ รัสเซลล์ (1946)  เอ็ดมันด์ เกว็นน์ (1947)  วอลเตอร์ ฮัสตัน (1948)  ดีน แจกเกอร์ (1949)  จอร์จ แซนเดอส์ (1950)  คาร์ล มัลเดน (1951)  แอนโทนี ควินน์ (1952)  แฟรงก์ ซินาตรา (1953)  เอ็ดมันด์ โอไบรอัน (1954)  แจ็ก เลมมอน (1955)  แอนโทนี ควินน์ (1956)  เรด บัตตันส์ (1957)  เบิร์ล ไอฟส์ (1958)  ฮิว กริฟฟิท (1959)  ปีเตอร์ อุสตีนอฟ (1960) 
1961–1980:  จอร์จ ชาคีริส (1961)  เอ็ด เบ็กลีย์ (1962)  เมลวิน ดักลาส (1963)  ปีเตอร์ อุสตีนอฟ (1964)  มาร์ติน บอลซัม (1965)  วอลเตอร์ แมตทาว (1966)  จอร์จ เคนเนดี (1967)  แจ็ก อัลเบิร์ตสัน (1968)  กิก ยัง (1969)  จอห์น มิลส์ (1970)  Ben Johnson (1971)  โจเอล เกรย์ (1972)  จอห์น เฮาส์แมน (1973)  โรเบิร์ต เดอ นิโร (1974)  George Burns (1975)  เจสัน โรบาดส์ (1976)  เจสัน โรบาดส์ (1977)  คริสโตเฟอร์ วอลเคน (1978)  เมลวิน ดักลาส (1979)  ทีโมธี ฮัตตัน (1980) 
1981–2000:  จอห์น กีลกุด (1981)  หลุยส์ กอสเซ็ตต์ จูเนียร์ (1982)  แจ็ก นิโคลสัน (1983)  ฮัง โงร์ (1984)  ดอน อะมีชี (1985)  ไมเคิล เคน (1986)  ฌอน คอนเนอรี (1987)  เควิน ไคลน์ (1988)  เดนเซล วอชิงตัน (1989)  โจ เพชชี (1990)  แจ็ก พาแลนซ์ (1991)  จีน แฮกแมน (1992)  ทอมมี่ ลี โจนส์ (1993)  มาร์ติน แลนเดา (1994)  เควิน สเปซีย์ (1995)  คิวบา กูดิง จูเนียร์ (1996)  โรบิน วิลเลียมส์ (1997)  เจมส์ โคเบิร์น (1998)  ไมเคิล เคน (1999)  เบนีเซียว เดล โตโร (2000) 
2001–ปัจจุบัน:  จิม บรอดเบนต์ (2001)  คริส คูเปอร์ (2002)  ทิม ร็อบบินส์ (2003)  มอร์แกน ฟรีแมน (2004)  จอร์จ คลูนีย์ (2005)  อลัน อาร์คิน (2006)  ฆาบิเอร์ บาร์เดม (2007)  ฮีธ เลดเจอร์ (2008)  คริสตอฟ วอลซ์ (2009)  คริสเตียน เบล (2010)  คริสโตเฟอร์ พลัมเมอร์ (2011)  คริสท็อฟ วัลทซ์ (2012)  จาเรด เลโท (2013)  เจ. เค. ซิมมอนส์ (2014)  มาร์ก ไรแลนซ์ (2015)  มาเฮอร์ชาลา อาลี (2016)  แซม ร็อกเวลล์ (2017)  มาเฮอร์ชาลา อาลี (2018)  แบรด พิตต์ (2019)  แดเนียล คาลูยา (2020)  ทรอย คอตเซอร์ (2021)  กวาน เก๊ ฮวี (2022)  รอเบิร์ต ดาวนีย์ จูเนียร์ (2023) 
แอนเจลีนา โจลีและพิตต์ที่เทศกาลภาพยนตร์กานครั้งที่ 60
แบล็ก

สำหรับสี ดูที่ สีดำ
| แบล็ก |
| --- | --- |
แบล็กในปี 2018
ข้อมูลพื้นฐาน
ชื่อเกิด: รีการ์ดู วัลเดซ วาเลนไทน์ จูเนียร์
เกิด:  (1992-06-24) มิถุนายน 24, 1992 (32 ปี) บอลทิมอร์ รัฐแมริแลนด์ สหรัฐ
ที่เกิด: แอตแลนตา รัฐจอร์เจีย สหรัฐ
แนวเพลง: ออลเทอร์นาทิฟอาร์แอนด์บี
อาชีพ: นักร้อง แร็ปเปอร์ นักแต่งเพลง
ช่วงปี: 2011–ปัจจุบัน
ค่ายเพลง: เลิฟเรอแนซ็องส์ อินเตอร์สโคป
นักดนตรี
รีการ์ดู วัลเดซ วาเลนไทน์ จูเนียร์ (อังกฤษ: Ricardo Valdez Valentine Jr. ; เกิด 24 มิถุนายน ค.ศ. 1992) หรือชื่อในวงการคือ แบล็ก  (6lack มักเขียน 6LACK, ออกเสียงว่า "black") เป็นนักร้องและแร็ปเปอร์ชาวอเมริกัน เขาได้รับการยอมรับอย่างเด่นชัดหลังจากออกซิงเกิล  "พรอบเบลิม" (Prblms) จากอัลบัมเปิดตัวในชื่อ ฟรีแบล็ก ออกจำหน่ายในเดือนพฤศจิกายน 2016 เขาออกอัลบัมชุดที่สองชื่อ อีสต์แอตแลนตาเลิฟเลตเตอร์ ในเดือนกันยายน 2018 อัลบั้มขึ้นอันดับสามบนชาร์ตบิลบอร์ด 200 ปีถัดมา เขาออกซิงเกิล "ออนเดอะเวย์" (OTW) กับคาลิดและไทดอลลาไซน์ แบล็กยังร้องรับเชิญให้นอร์มานี ในเพลง "เวฟส์" ซึ่งทำให้เขาชนะรางวัลเอ็มทีวีวิดีโอมิวสิกอะวอดส์ ในเดือนมิถุนายน 2020 เขาออกอีพีชื่อ 6พีซีฮอตอีพี มีเพลง "โนว์มายไรตส์" (ร้องรับเชิญโดยลิลเบบี) ปีถัดมา เขาร้องรับเชิญให้กอริลลาซ ในเพลง "เดอะพิงก์แฟนทอม" กับเอลตัน จอห์น ในปี 2021 แบล็กและลิลทีเจย์ออกซิงเกิลร่วมกันชื่อ "คอลลิงมายโฟน" เพลงขึ้นอันดับหนึ่งในประเทศแคนาดา และอันดับสามในสหรัฐ
ในปัจจุบันแบล็กได้เซ็นสัญญากับเลิฟเรอแนซ็องส์และอินเตอร์สโคปเรเคิดส์ เขายังเป็นสมาชิกของกลุ่มดนตรีจากแอตแลนตา-บอลทิมอร์ สปีลเลจวิลเลจ ที่ก่อตั้งโดยเอิร์ธแก๊งและเจไอดี แบล็กถูกเสนอชื่อเข้าชิงรางวัลแกรมมีสามครั้ง และชนะรางวัลเอ็มทีวีวิดีโอมิวสิกอะวอดส์อีกหนึ่งครั้ง
แหล่งข้อมูลอื่น

เว็บไซต์ทางการ
แบร์ริงตัน

| แบร์ริงตัน |
| --- | --- |
เมือง

ที่ตั้งของแบร์ริงตันในบริสตอลเคาน์ตี โรดไอแลนด์
พิกัด: 41°44′43″N 71°19′5″W﻿ / ﻿41.74528°N 71.31806°W﻿ / 41.74528; -71.31806
ประเทศ: สหรัฐอเมริกา
รัฐ: โรดไอแลนด์
เคาน์ตี: บริสตอลเคาน์ตี
ยกฐานะ: 2313
การปกครอง
 • ประเภท: Council-manager
พื้นที่
 • ทั้งหมด: 15.4 ตร.ไมล์ (39.9 ตร.กม.)
 • พื้นดิน: 8.4 ตร.ไมล์ (21.8 ตร.กม.)
 • พื้นน้ำ: 7.0 ตร.ไมล์ (18.1 ตร.กม.)
ความสูง: 50ft at Prince's hill ฟุต (2 เมตร)
ประชากร (2010)
 • ทั้งหมด: 16,310 คน
 • ความหนาแน่น: 1,941.7 คน/ตร.ไมล์ (748.2 คน/ตร.กม.)
เขตเวลา: UTC-5 (ตะวันออก (EST))
 • ฤดูร้อน  (เวลาออมแสง): UTC-4 (EDT)
ZIP code: 02806
รหัสพื้นที่: 401
FIPS code: 44-05140
GNIS feature ID: 1220084
เว็บไซต์: Town of Barrington Official Web Site
แบร์ริงตัน (อังกฤษ: Barrington) เป็นเมืองในบริสตอลเคาน์ตี รัฐโรดไอแลนด์ สหรัฐอเมริกา มีประชากร 16,310 คน ในปี พ.ศ. 2553 ในเดือนกรกฎาคม พ.ศ. 2548 แบร์ริงตันได้ถูกจัดอันดับว่า เป็นเมืองที่น่าอยู่อันดับที่ 6
รายการอ้างอิง

↑  "American FactFinder". United States Census Bureau. สืบค้นเมื่อ 2008-01-31.
↑  "US Board on Geographic Names". United States Geological Survey. 2007-10-25. สืบค้นเมื่อ 2008-01-31.
แหล่งข้อมูลอื่น

Town of Barrington Official Web Site เก็บถาวร 2007-09-25 ที่ เวย์แบ็กแมชชีน
Town of Barrington Official GIS Maps and Property Information เก็บถาวร 2020-10-16 ที่ เวย์แบ็กแมชชีน
Barrington School Department
The Brendel murders เก็บถาวร 2008-02-17 ที่ เวย์แบ็กแมชชีน
| ด ค กเมืองและนครในรัฐโรดไอแลนด์ |
| --- | --- |
นคร: เซนทรัลฟอลล์ • แครนสตัน  • อีสต์พรอวิเดนซ์ • นิวพอร์ต • พอว์ทักเก็ต • พรอวิเดนซ์ • วาร์วิก • วูนซอกเก็ต
เมือง: แบร์ริงตัน • บริสตอล  • เบอร์ริลวิลล์ • ชาร์เลสทาวน์ • โคเวนทรี่ • คัมเบอร์แลนด์ • อีสต์กรีนวิช • อีเซเตอร์ • ฟอสเตอร์ • กลอเชสเตอร์  • ฮอปคินตัน • เจมส์ทาวน์ • จอห์นสตัน • ลินคอร์น • ลิตเติลคอมป์ตัน • มิดเดิลทาวน์ • นาร์ราแกนเซตต์ • นิวชอร์แฮม (บล็อกไอแลนด์) • นอร์ทคิงสทาวน์ • นอร์ทพรอวิเดนซ์ • นอร์ทสมิทฟิลด์ • พอร์ตสมูท • ริชมอนด์ • ไซทัวเท • สมิทฟิลด์ • เซาท์คิงสทาวน์ • ไทเวอร์ตัน • วาร์เรน • เวสต์กรีนวิช • เวสต์วาร์วิก • เวสเทอร์ลี
แบร์รี มาร์แชลล์

| แยร์รี มาร์แชลล์ AC FRACP FRS FAA |
| --- | --- |
มาร์แชลล์เมื่อปี 2021
เกิด: แบร์รี เจมส์ มาร์แชลล์  (1951-09-30) 30 กันยายน ค.ศ. 1951 (73 ปี) แคลกูรี ประเทศออสเตรเลีย
ศิษย์เก่า: มหาวิทยาลัยออสเตรเลียตะวันตก (MBBS)
มีชื่อเสียงจาก: Helicobacter pylori
คู่สมรส: Adrienne Joyce Feldman (สมรส 1972)
บุตร: 4 คน
รางวัล:   รางวัลแลสเคอร์ (1995)  รางวัลพอล แอร์ลิช (1997)  รางวัลบิวแคนัน (1998)  FRS (1999)  รางวัลสมเด็จเจ้าฟ้ามหิดล (2001)  รางวัลเคโอ (2002)  รางวัลโนเบลสาขาสรีรวิทยา (2005)  รางวัลออสเตรเลียตะวันตกแห่งปี (2006)  เครื่องราชออสเตรเลีย (2007) 
อาชีพทางวิทยาศาสตร์
สาขา:   แพทยศาสตร์  จุลชีววิทยา 
สถาบันที่ทำงาน:   มหาวิทยาลัยออสตรเลียตะวันตก  มหาวิทยาลัยเวอร์จิเนีย 
 
เว็บไซต์: www.uwa.edu.au/marshall-centre
แบร์รี เจมส์ มาร์แชลล์ (อังกฤษ: Barry James Marshall AC FRACP FRS FAA, เกิด 30 กันยายน 1951) เป็แพทย์ชาวออสเตรเลีย ผู้รับรางวัลโนเบลสาขาการแพทย์หรือสรีรวิทยา, ศาสตราจารย์ด้านจุลชีววิทยาคลินิก และผู้อำนวยการร่สมของศูนย์มาร์แชลล์ มหาวิทยาลัยออสเตรเลียตะวันตก มาร์แชลล์ ร่วมกับรอบิน วอร์เรน ได้สาธิตให้เห็นว่าเชื้อแบคทีเรียม Helicobacter pylori (หรือ H. pylori) มีบทบาทสำคัญในการก่อแผลเปื่อยเพปติกหลายชนิด ซึ่งท้าทายความเชื่อในโลกการแพทย์ที่ว่าแผลเปื่อยเพปติกเกิดจากความเครียด อาหารรสเผ็ด และกรดเกินเป็นหลัก การค้นพบนี้ช่วยให้เกิดความเข้าใจเชิงเหตุผลระหว่างการติดเชื้อ Helicobacter pylori กับมะเร็งกระเพาะอาหาร
ชีวิตช่วงต้นและการศึกษา

มาร์แชลล์เกิดที่เมืองแคลเกอร์ลีในออสเตรเลีย เขาอาศัยอยู่ที่นั่นกับที่คาร์แนร์วอน ก่อนจะโยกย้ายไปเพิร์ธเมื่ออายุแปดปี บิดาของเขาประกอบหลายอาชีพ ส่วนมารดาเป็นพยาบาล เขาเป็นลูกคนโตสุดของบ้าน มาร์แชลล์จบการศึกษาชั้นมัธยมศึกษาจากวิทยาลัยนิวแมน และเข้าศึกษาต่อที่วิทยาลัยแพทยศาสตร์ มหาวิทยาลัยออสเตรเลียตะวันตก จบการศึกษาด้วยวุฒิแพทยศาสตรบัณฑิต, ศัลยศาสตรบัณฑิต (MBBS) ในปี 1974  เขาสมรสกับภรรยา แอเดรียน (Adrienne) ในปี 1972 ทั้งคู่มีลูกด้วยกันรวมสี่คน
อาขีพการงานและงานวิจัย

ในปี 1979 มาร์แขลล์ได้แต่งตั้งเรียนต่อเฉพาะทาง (Registrar in Medicine; เป็นคำในระบบแพทยศาสตร์ศึกษาของออสเตรเลีย) ประจำที่โรงพยาบาลรอยัลเพิร์ธ ต่อมาในปี 1981 เขาได้พบกับแพทย์รอบิน วอร์เรน แพทย์พยาธิวิทยาซึ่งมีความสนใจในโรคกระเพาะอักเสบ ขณะมาร์แขลล์กำลังฝึกเป็นแพทย์เฉพาะทางต่อยอด (fellowship training) ในสาขาอายุรศาสตร์ที่โรงพยาบาลรอยัลเพิร์ธ ทั้งคู่ได้ร่วมกันศึกษาการพบแบคเรียทรงเกลียวที่เกี่ยวข้องกับโรคกระเพาะอักเสบ ในปี 1982 ทั้งคู่ได้ทำการเพาะเชื้อ H. pylori เบื้องต้น และตั้งสมมติฐานว่าแบคทีเรียนี้ก่อให้เกิดแผลเปื่อยเพปติกและมะเร็งกระเพาะอาหาร ว่ากันว่าทฤษฎี H. pylori ก่อโรคในกระเพาะอาหารนี้ถูกเยาะเย้ยโดยทั้งแพทย์และนักวิทยาศาสตร์ที่มีตำแหน่งและหม่เชื่อว่าแบคทีเรียใด ๆ จะดำรงอยู่ได้ในสภาพแวดล้อมที่เป็นกรดของกระเพาะอาหาร มาร์แชลล์เมื่อปี 1998 เคยกล่าวไว้ว่า "ทุกคนต่อต้านผม แต่ผมรู้ว่าผม[คิด]ถูก" อย่างไรก็ตาม มีข้อโต้แย้งว่าบรรดานักวิจัยทางการแพทย์ได้แต่เพียงตั้งข้อสงสัยทางวิทยาศาสตร์ต่อสมมติฐานเรื่อง H. pylori จนกว่าจะได้รับการพิสูจน์เท่านั้น
หลังความล้มเหลวหลายครั้งในการพยายามเพาะเชื้อในลูกหมูในปี 1984 แซม แวง (Sam Wang) รายงานว่าหลังมาร์แชลล์ทำการตรวจส่องกล้องภายในเพื่อเป็นค่าฐาน (baseline) เสร็จ เขาได้ดื่มน้ำเชื้อที่มีเชื้อ H. pylori เพาะอยู่ ด้วยหวังว่าจะก่อแผลเปื่อยเพปติกในปีให้หลัง เขากลับต้องฉงนเมื่อสามวันต่อมา เขาเกิดอาการอาเจียนและกลิ่นปากอันเนื่องมาจากอะคลอรัยเดีย ภรรยาของเขาสังเกตว่าเนื่องจากไม่มีกรดในกระเพาะอาหารไปฆ่าแบคทีเรีย ของเสียที่ได้จากแบคทีเรียเหล่านี้ส่งออกมาในรูปของกลิ่นปาก ในวันที่ 5–8 ให้หลัง เขาได้อาเจียนออกมาโดยอาเจียนมีลักษณะไม่เป็นกรด ในวันที่แปด เขาทำการส่องกล้องภายในอีกครั้ง และพบการอักเสบในกระเพาะอาหารอย่างรุนแรง การตัดชิ้นเนื้อส่งตรวจเพาะเชื้อ H. pylori ขึ้น และเชื้อนี้ได้ทำการรุกรานกระเพาะของเขาแล้ว ในวันที่สิบสี่ เขาทำการส่องกล้องเป็นครั้งที่สาม และเริ่มทานยาฆ่าเชื้อ มาร์อชลล์ไม่ได้พัฒนายาฆ่าเชื้อสำหรับ H. pylori และเสนอว่าภูมิคุ้มกันเดิมในบางครั้งสามารถฆ่าล้างการติดเชื้อ H. pylori ฉับพลันได้ การเจ็บป่วยและการฟื้นฟูจากโรคของมาร์แชลล์บนพื้นฐานของเชื้อที่ได้มาจากผู้ป่วยคนหนึ่ง เข้าได้กันกับเงื่อนไขของค็อกว่ามีความสัมพันธ์ระหว่าง H. pylori กับการเกิดลำไส้อักเสบ แต่ไม่ใช่สำหรับแผลเปื่อยเพปติก การทดลองนี้ได้ตีพิมพ์ในปี 1985 ใน วารสารการแพทย์ออสเตรเลีย ชิ้นงานของเขาเป็นหนึ่งในชิ้นงานที่ถูกอ้างอิงมากที่สุดของวารสารหัวนี้
แบล็กออร์ไวต์

| "แบล็กออร์ไวต์" |
| --- | --- |

เพลงโดยไมเคิล แจ็กสัน
จากอัลบั้มเดนเจอรัส
วางจำหน่าย: 11 ตุลาคม ค.ศ. 1991
บันทึกเสียง: 1990
แนวเพลง: ฮาร์ดร็อก แร็ปร็อก
ความยาว: 3:22 (radio edit) 4:16 (album version)
ค่ายเพลง: อีพิก
ผู้ประพันธ์เพลง: ไมเคิล แจ็กสัน
โปรดิวเซอร์: ไมเคิล แจ็กสัน
"แบล็กออร์ไวต์" (อังกฤษ: Black or White) เป็นซิงเกิลแรกจากอัลบั้ม เดนเจอรัส ของไมเคิล แจ็กสัน ออกจำหน่ายเมื่อเดือนพฤศจิกายน พ.ศ. 2534 ถือเป็นซิงเกิลเพลงร็อกที่ขายดีที่สุดในคริสต์ทศวรรษ 1990[ต้องการอ้างอิง] "แบล็กออร์ไวต์" มีส่วนผสมแนวเพลงฮาร์ดร็อก แดนซ์และแร็ป แต่โดยพื้นฐานเป็นฮาร์ดร็อกเหมือนอย่างเพลง "บีตอิต"
เพลงประพันธ์และเรียบเรียงโดยแจ็กสัน กับท่อนแร็ปที่เขียนโดยบิลล์ บอตเทรลล์ เป็นเพลงที่มีเนื้อหาเพื่อสร้างเสริมความเป็นหนึ่งเดียวของชาติพันธุ์ โดยมีท่อนริฟฟ์ นำมาจากเพลง "Hurts So Good" ของจอห์น เมลเลนแคมป์ โดยได้สแลชมือกีตาร์และบิลล์ บอตเทรลล์มาช่วย
เพลงนี้ติดอันดับ 1 ในชาร์ต บิลบอร์ดฮอต 100 และ ยูเคซิงเกิลส์ชาร์ต และอีก 18 ประเทศทั่วโลก
แบล็กบัก

| แบล็กบัก |
| --- | --- |

แบล็กบักตัวผู้

ตัวผู้และตัวเมีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Antilopinae
สกุล:: Antilope Pallas, 1766
สปีชีส์:: A.  cervicapra
ชื่อทวินาม
Antilope cervicapra (Linnaeus, 1758)

ชนิดย่อย
 A. c. cervicapra (Linnaeus, 1758)   A. c. rajputanae Zukowsky, 1927
ชื่อพ้อง
  สกุล: Antelope Forster, 1790  Cervicapra Sparrman, 1780 ชนิด: Antilope bezoartica Gray, 1850 
แบล็กบัก หรือ แอนทิโลปอินเดีย (อังกฤษ: Blackbuck, Indian antelope; ชื่อวิทยาศาสตร์: Antilope cervicapra) สัตว์เลี้ยงลูกด้วยนมกีบคู่จำพวกแอนทิโลปชนิดหนึ่ง จัดเป็นเพียงชนิดเดียวเท่านั้นที่อยู่ในสกุล Antilope จึงจัดเป็นแอนทิโลปแท้
แบล็กบัก มีลักษณะคล้ายกับแอนทิโลปหรือกาเซลล์ที่พบในทวีปแอฟริกา แต่แบล็กบักเป็นสัตว์ที่พบได้ในทวีปเอเชีย แบล็กบักตัวผู้มีเขาคู่หนึ่งที่ยาว 35–75 เซนติเมตร เขามีความสวยงามตรงที่บิดเป็นเกลียวและปลายแหลม ดูน่าเกรงขาม ด้วยความยาวของเขานั้นแม้จะนอนหรือซ่อนอยู่ในพงหญ้าบางครั้งก็ยังเห็นโผล่มาชัดเจน มีความสูงประมาณ 74–84 เซนติเมตร ตัวผู้มีน้ำหนักระหว่าง 20–57 กิโลกรัม ตัวเมียมีน้ำหนักเฉลี่ย 27 กิโลกรัม เป็นสัตว์ที่วิ่งได้เร็วมาก สามารถวิ่งได้เร็วถึง 80 กิโลเมตร/ชั่วโมง ชอบกินหญ้าโดยเฉพาะหญ้าสั้นเป็นอาหาร แต่บางครั้งก็อาจกินใบไม้ได้ด้วย มักอาศัยในป่าละเมาะที่ใกล้กับแหล่งน้ำ เพราะต้องใช้น้ำในการดื่มกิน ตัวผู้จะป้องกันอาณาเขตของฝูงตัวเองและแย่งชิงตัวเมีย คือ การใช้เขาทั้งสองข้างนั้นขวิดสู้กัน ซึ่งพฤติกรรมนี้พบได้ตลอดทั้งปี
ด้วยความสวยงามของเขา จึงทำให้ถูกล่าเพื่อเอาเขา รวมถึงแหล่งที่อยู่อาศัยถูกคุกคามด้วยจากการรุกรานเพื่อต้องการพื้นที่ทำการเกษตรและปศุสัตว์ ทำให้แบล็กบักที่เคยมีอยู่ทั่วไปในอินเดียสมัยก่อน และพบได้จนถึงอิสราเอลในตะวันออกกลาง  ปัจจุบันเหลือเพียงแค่ในป่าอนุรักษ์หรืออุทยานแห่งชาติของอินเดีย เช่น อุทยานแห่งชาติเวลาวาดาร์ ในรัฐคุชราต ทางตะวันตกเฉียงเหนือของอินเดีย ซึ่งมีสภาพพื้นที่เป็นทุ่งสะวันนากว้างโล่งเหมือนทวีปแอฟริกา เป็นต้น และได้สูญพันธุ์ไปแล้วที่บังกลาเทศ
แบล็กบักตัวผู้ในภาพย้อนแสง เห็นเขาคู่อย่างชัดเจน
แบล็กบัก ได้ถูกจัดให้มี 2 ชนิดย่อย คือ
A. c. cervicapra (Linnaeus, 1758) : แบล็กบักตะวันออกเฉียงใต้ พบในพื้นที่ตะวันออกเฉียงใต้, ภาคกลางและภาคใต้ของอินเดีย มีวงแหวนรอบดวงตาสีขาว และริ้วที่ขาทั้งสี่ข้างเห็นชัดเจน
A. c. rajputanae Zukowsky, 1927 : แบล็กบักตะวันตกเฉียงเหนือ พบในพื้นที่ตะวันตกเฉียงเหนือของอินเดีย เขาของตัวผู้จะเปลี่ยนเป็นสีเทาเข้มในฤดูผสมพันธุ์ วงแหวนสีขาวรอบดวงตากว้าง และริ้วลายที่ขายาวลงไปถึงแค่หน้าแข้ง
แบล็กบัก ถูกอ้างถึงในเทพปกรณัมฮินดู ศาสนาประจำชาติของอินเดีย ด้วยเป็นสัตว์พาหนะลากรถของพระกฤษณะ (อวตารของพระวิษณุในมหากาพย์มหาภารตะยุทธ), พาหนะของพระพาย (เทพเจ้าแห่งลม) และพาหนะลากรถของพระจันทร์ (เทพแห่งดวงจันทร์) ในรัฐทมิฬนาฑูเชื่อว่าเป็นสัตว์พาหนะของโคทราวี เทพีผู้เป็นพระมารดาของพระขันทกุมาร และเป็นเทพีที่ได้รับการนับถือกันในรัฐทมิฬนาฑู ในรัฐราชสถาน เทพีการ์นีมาตา เชื่อว่าทรงคุ้มครองแบล็กบัก
ปัจจุบัน แบล็กบักเป็นสัตว์สงวนของอินเดีย มีกฎหมายห้ามล่าอย่างเด็ดขาด
แหล่งข้อมูลอื่น

ข้อมูลที่เกี่ยวข้องกับ Antilope cervicapra ที่วิกิสปีชีส์
แบล็กเมจิก

บทความนี้เกี่ยวกับการละเล่น สำหรับไสยศาสตร์ ดูที่ เวทมนตร์
แบล็กเมจิก (อังกฤษ: Black Magic) เป็นเกมสังสรรค์ที่เล่นกันเป็นกลุ่มอย่างน้อย 3 คนขึ้นไป โดยผู้เล่นหนึ่งคนจะออกจากห้องตอนเริ่มเล่นเกม ขณะที่คนที่เหลือในห้องร่วมตกลงกันเลือกวัตถุขึ้นมาชิ้นหนึ่ง เพื่อให้คนที่ออกจากห้องเป็นคนทาย เมื่อผู้เล่นที่ออกจากห้องกลับเข้ามา คนที่อยู่ในห้องจะตั้งคำถามว่าสิ่งของชิ้นไหนที่เลือก โดยใช้คำถามในลักษณะ "ใช่หรือไม่" คำถามจะถูกถามไปเรื่อย ๆ โดยสุดท้ายคนที่ออกจากห้องจะทายถูกเสมอ
แบล็กเคอร์แรนต์

| Blackcurrant |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: อันดับอัสดง 
วงศ์:: Grossulariaceae 
สกุล:: Ribes  L.
สปีชีส์:: Ribes nigrum
ชื่อทวินาม
Ribes nigrum L.

ชื่อพ้อง
  รายการ Botrycarpum nigrum (L.) A. Rich.  Grossularia nigra (L.) Rupr.  Ribes nigrum forma chlorocarpum (Späth) Rehder  Ribes nigrum var. chlorocarpum Späth  Ribes nigrum var. sibiricum W.Wolf  Ribes cyathiforme Pojark.  Ribes olidum Moench  Botrycarpum obtusilobum Opiz  Ribes nigrum var. europaeum Jancz.  Ribes nigrum var. pauciflorum (Turcz. ex Ledeb.) Jancz.  Ribes pauciflorum Turcz. ex Ledeb.  Ribesium nigrum (L.) Medik.  
แบล็กเคอร์แรนต์ (อังกฤษ: blackcurrant) เป็นไม้พุ่มในตระกูล Grossulariaceae ที่ปลูกเพื่อผลเบอร์รี่ มีถิ่นกำเนิดในเขตอบอุ่นของยุโรปกลางและเหนือและเอเชียเหนือที่มันชอบดินที่อุดมสมบูรณ์และมีการเพาะปลูกกันอย่างแพร่หลายทั้งในเชิงพาณิชย์และเป็นพืชสวนครัว มันเป็นพืชที่ทนความหนาวได้ดี แต่อากาศหนาวเย็นในช่วงฤดูใบไม้ผลิซึ่งเป็นเวลาออกดอกจะลดขนาดของการเพาะปลูก ผลพวงเล็ก ๆ สีดำมันวาวเจริญตามลำต้นในฤดูร้อนและสามารถเก็บเกี่ยวได้ด้วยมือหรือโดยเครื่อง ผลไม้ดิบอุดมไปด้วยวิตามินซีและโพลีฟีนอลไฟโตเคมิคอล แบล็กเคอแรนท์สามารถรับประทานดิบได้ แต่มักจะปรุงในของหวานหรือของคาวหลากหลายชนิด แบล็กเคอร์แรนต์จะใช้ในการทำแยม เยลลี่ และน้ำเชื่อม และมีการปลูกในเชิงพาณิชย์สำหรับตลาดน้ำผลไม้ ผลไม้นี้ยังใช้ในการเตรียมเครื่องดื่มแอลกอฮอล์ และทั้งผลไม้และใบมีการใช้ในยาแผนโบราณและการเตรียมสีย้อม
การผสมพันธุ์กำลังดำเนินการในสกอตแลนด์ โปแลนด์ ลิทัวเนีย นอร์เวย์ และนิวซีแลนด์ เพื่อผลิตผลไม้ที่มีคุณภาพการรับประทานและความแข็งแกร่งและความต้านทานโรคของพุ่มไม้ที่สูงขึ้น
แบรนดอน ลี

แบรนดอน บรูซ ลี (อังกฤษ: Brandon Bruce Lee; 1 กุมภาพันธ์ ค.ศ. 1965 - 31 มีนาคม ค.ศ. 1993) เป็นนักแสดงและนักแสดงศิลปะการป้องกันตัว ชาวอเมริกัน เขาเป็นบุตรชายของนักแสดง บรูซ ลี เริ่มแสดงในหนังแอ็กชันและเซ็นสัญญากับทเวนตีธ์เซนจูรีฟอกซ์ อยู่หลายเรื่อง เขาเสียชีวิตประสบอุบัติเหตุถูกยิงเสียชีวิต ในรัฐนอร์ทแคโรไลนา เมื่ออายุ 28 ปี ขณะถ่ายทำภาพยนตร์เรื่อง The Crow
ชีวิตช่วงต้น

แบรนดอนเกิดในวันที่ 1 กุมภาพันธ์ ค.ศ. 1965 ที่โรงพยาบาลอีสต์โอ๊กแลนด์ โอ๊กแลนด์ รัฐแคลิฟอร์เนีย เป็นลูกชายของบรูซ ลี (ค.ศ. 1940–1973) กับลินดา ลี แคดเวลล์ (สกุลเดิม เอเมอรี) ในวัยเด็ก ลีเรียนรู้ศิลปะการต่อสู้จากพ่อของเขา เขากล่าวว่าครอบครัวของตนอาศัยอยู่ในฮ่องกงและสหรัฐ (เนื่องจากอาชีพของพ่อ) ขณะที่เขาเยี่ยมชมชุดถ่ายทำของพ่อ ลีเริ่มสนใจในด้านการแสดง พ่อของเขาเสียชีวิตฉับพลันใน ค.ศ. 1973 ทำให้เขาต้องสืบทอดภาพลักษณ์ศิลปะการต่อสู้และภาพยนตร์ต่อ Grace Ho (ย่าของลี) กล่าวว่า ตอนที่เขาอายุ 5 ขวบ เขาสามารถเตะแผ่นกระดานนิ้วให้แตกได้
ชีวิตส่วนตัว

ทวดฝั่งพ่อของเขาคือ Ho Kom-Tong ผู้ใจบุญชาวจีนที่เป็นพี่/น้องชายร่วมกับ Robert Ho Tung นักธุรกิจและผู้ใจบุญ ส่วนลินดา เอเมอรี แม่ของเขา มีบรรพบุรุษเป็นชาวสวีเดนและเยอรมัน พ่อของเขากล่าวว่าตน "ภูมิใจที่จะพูดให้ทุกคน" เกี่ยวกับรูปลักษณ์ที่หลากหลายของแบรนดอน ลูกชายของตน โดยกล่าวถึงเขาว่าอาจเป็นชาวจีนคนเดียวที่มีผมบลอนด์และตาสีเทา เขาเป็นพี่ชายของแชนนอน ลี
รางวัลและการเข้าชิง

| รางวัล | หมวดหมู่ | ผลงานเข้าชิง | ผล |
| --- | --- | --- | --- |
| รางวัลฮ่องกงฟิล์มอวอร์ด ครั้งที่ 6 | Best New Performer | Legacy of Rage (1986) | เสนอชื่อเข้าชิง |
| 1995 Fangoria Chainsaw Awards | นักแสดงชายดีเด่น | อีกาพญายม (1994) | ชนะ |
| 2021 Asian Hall of Fame induction | Actor & Cultural Icon Award in memoriam | ไม่มี | ชนะ |
แหล่งข้อมูลอื่น

แบรนดอน ลี ที่ออลมูวี
แม่แบบ:BFI
แบรนดอน ลี ที่อินเทอร์เน็ตมูวีเดตาเบส
แบรนดอน ลี ที่ฐานข้อมูลภาพยนตร์ทีซีเอ็ม
| ด ค กบรูซ ลี |
| --- | --- | --- |
| บทความหลัก |  เจี๋ยฉวนเต้า  หย่งชุน  ผลงานภาพยนตร์  |  |
| ภาพยนตร์ |  ไอ้หนุ่มซินตึ๊ง (ค.ศ. 1971)  ไอ้หนุ่มซินตึ๊ง ล้างแค้น (ค.ศ. 1972)  ไอ้หนุ่มซินตึ๊ง บุกกรุงโรม (ค.ศ. 1972)  ไอ้หนุ่มซินตึ๊ง มังกรประจัญบาน (ค.ศ. 1973)  ไอ้หนุ่มซินตึ๊ง เกมมังกร (ค.ศ. 1978)  |  |
| บุคคลเกี่ยวข้อง |  แบรนดอน ลี  หยิปหมั่น  ชัค นอร์ริส  ฮวาง อินซิก  จี ฮันแจ  แดน อีโนซันโต  เจมส์ โคเบิร์น  สตีฟ แม็กควีน  |  |
| วัฒนธรรมร่วมสมัย |  ดราก้อน ลี  เฟยหลง  มาร์แชล ลอว์  เค็นชิโร่  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เกาหลี  เนเธอร์แลนด์  โปแลนด์ 
อื่น ๆ:  SNAC 
แบรนดอนและพ่อของเขาประมาณ ค.ศ. 1966
แบล็กเอาต์

แบล็กเอาต์ (อังกฤษ: blackout) สามารถหมายถึง
แบล็กเอาต์ (อัลบั้มบริทนี่ย์ สเปียรส์)
แบล็กเอาต์ (อัลบั้มของสกอร์เปียนส์)
ในศัพท์ภาษาอังกฤษ blackout หมายถึง
ไฟฟ้าดับในระดับวงกว้าง
อาการเป็นลม
แบล็กเบิร์ดดิง

ใน ค.ศ. 1869 เอชเอ็มเอส Rosario เข้าจับกุม Daphne ซึ่งเป็นเรือใบของกลุ่มแบล็กเบิร์ดเดอร์และปลดปล่อยกลุ่มแบล็กเบิร์ดให้เป็นอิสระ
แบล็กเบิร์ดดิง (อังกฤษ: blackbirding) เป็นการบังคับผู้คนด้วยการหลอกลวงหรือการลักพาตัวให้ทำงานเป็นทาสหรือแรงงานค่าจ้างต่ำในประเทศที่ห่างไกลจากบ้านเกิด ศัพท์นี้โดยทั่วไปแล้วใช้กับกระบวนการขนาดใหญ่ที่นำชาวพื้นเมืองไปสู่เกาะต่าง ๆ ในมหาสมุทรแปซิฟิกช่วงคริสต์ศตวรรษที่ 19 และ 20 ผู้คนที่ถูกบังคับ (blackbirded people) กลุ่มนี้ถูกเรียกว่ากานากาหรือชาวหมู่เกาะทะเลใต้ พวกเขามักถูกนำมาจากหมู่เกาะโซโลมอน วานูอาตู นีวเว เกาะอีสเตอร์ หมู่เกาะกิลเบิร์ต ตูวาลู และเกาะต่าง ๆ ของกลุ่มเกาะบิสมาร์กและที่อื่น ๆ
นายทาส กัปตัน และลูกเรือที่เกี่ยวข้องถูกเรียกว่า "แบล็กเบิร์ดเดอร์" (blackbirder) ความต้องการแรงงานราคาถูกเหล่านี้ส่วนใหญ่แล้วมีที่มาจากชาวยุโรปที่เข้ามาตั้งถิ่นฐานในนิวเซาท์เวลส์ ควีนส์แลนด์ ซามัว นิวแคลิโดเนีย ฟีจี ตาฮีตี และฮาวาย รวมไปถึงไร่นาขนาดใหญ่ในเปรู เม็กซิโก และกัวเตมาลา การใช้แรงงานในไร่อ้อย ฝ้าย และกาแฟในดินแดนเหล่านี้เป็นกลุ่มหลักที่ต้องการแรงงานจากแบล็กเบิร์ดดิง และมีการใช้คนกลุ่มนี้เป็นแรงงานในภาคอุตสาหกรรมอื่นอีกด้วย เรือที่ปฏิบัติการแบล็กเบิร์ดดิงเริ่มตั้งแต่ช่วงคริสต์ทศวรรษ 1840 และทำเรื่อยมาจนถึงคริสต์ทศวรรษ 1930 แบล็กเบิร์ดเดอร์จากทวีปอเมริกาแสวงหาแรงงานสำหรับใช้งานในไร่นาของตนและทำเหมืองปุ๋ยขี้นกบนเกาะชินชา  ขณะที่แบล็กเบิร์ดเดอร์ชาวยุโรปในควีนส์แลนด์ ฟีจี และนิวแคลิโดเนียใช้แรงงานคนกลุ่มนี้ในการทำไร่อ้อย
ตัวอย่างของแบล็กเบิร์ดดิงนอกแปซิฟิกใต้ เช่น ช่วงแรกของอุตสาหกรรมไข่มุกในออสเตรเลียตะวันตกที่อ่าวนิกโคลและบรูมที่ชาวอะบอริจินถูกนำตัวมาจากพื้นที่โดยรอบ การปฏิบัติที่คล้ายกับแบล็กเบิร์ดดิงยังคงมีมาอยู่จนถึงปัจจุบัน ตัวอย่างหนึ่งคือการลักพาตัวและการบังคับด้วยปืนกับชาวพื้นเมืองในอเมริกากลางให้ทำงานเป็นแรงงานในไร่นาในภูมิภาคนั้น ๆ พวกเขามีคุณภาพชีวิตที่ต่ำ อยู่ในสภาพแวดล้อมที่มีการใช้ยาฆ่าแมลงอย่างหนัก และทำงานหนักโดยได้รับค่าตอบแทนเพียงเล็กน้อย
แบล็กเมจิก (เพลงลิตเทิลมิกซ์)

"แบล็กเมจิก" (อังกฤษ: Black Magic) เป็นเพลงของเกิร์ลกรุปอังกฤษ ลิตเทิลมิกซ์ เขียนโดย กามีย์ เพอร์เซลล์, เอ็ด เดรเวสต์, เอ็ดเวิร์ด ฟอร์ล เออร์ฟยอร์ด และเฮนริก มิเชลเซน โปรดิวเซอร์โดยชาวนอร์เวย์ที่ชื่อ อีเล็กทริก หลังจากที่เคยร่วมงานกันในอัลบั้ม ซาลูต (ค.ศ. 2013) ร่วมโปรดิวเซอร์เพลงโดยแมตต์ แรดซึ่งเป็นผู้อำนวยการผลิต เพลงออกจำหน่ายวันที่ 21 พฤษภาคม ค.ศ. 2015 เป็นซิงเกิลที่หนึ่งของอัลบั้ม เก็ตเวียร์ด เพลงยังถูกบรรจุอยู่ในซิงเกิลที่ห้าของอัลบั้มรวมเพลงฮิต นาวแดตส์วอตไอคอลมิวสิก 91 อีกด้วย
เพลงได้รับคำวิจารณ์ด้านบวกจากนักวิจารณ์และเมื่อเปรียบเทียบกับเพลงจากอัลบั้มเปิดตัว ดีเอ็นเอ (ค.ศ. 2012) ซึ่งพบว่าเป็นเพลงที่ฟังติดหูและยกย่องในท่วงทำนอง เพลงสามารถขึ้นถึงอันดับหนึ่งบนชาร์ตซิงเกิลแห่งสหราชอาณาจักรกับยอดขาย 113,000 ชุด มันกลายเป็นเพลงแรกของวงที่ติดอันดับหนึ่งบนชาร์ตได้นับตั้งแต่เพลง "วิงส์" ใน ค.ศ. 2012 นอกจากนี้ เพลงขึ้นสิบอันดับแรกในประเทศไอร์แลนด์, อิสราเอล และออสเตรเลีย โดยได้รับการรับรองในระดับแพลทินัม ในชาร์ตซิงเกิลแห่งสหราชอาณาจักร "แบล็กเมจิก" ค้างอยู่ตรงนั้นนาน 3 สัปดาห์ โดยเป็นเพลงแรกของวงที่สามารถทำอย่างนั้นได้นับตั้งแต่วงซูกาเบบส์ที่ทำสถิติไว้ในเดือนตุลาคม ค.ศ. 2007 เพลงได้รับการเสนอชื่อเข้าชิงรางวัลทีนชอยส์อวอร์ดในสาขาเพลงรักยอดนิยม และยังได้รับการเสนอชื่อเข้าชิงรางวัลบริตอะวอดส์ในสาขามิวสิกวิดีโอยอดเยี่ยมและในสาขาเพลงยอดเยี่ยม